Extreu les principals categories d'aquest text:
Júlia Peraire i Ricarte (Barcelona, 30 de juny de 1888 – Barcelona, 18 de gener de 1941) fou una venedora ambulant de flors i loteria, després model pictòrica i amant del pintor Ramon Casas des de 1905; casada amb ell des de 1922, apareix en més d’un centenar de dibuixos, gravats i quadres d’aquest artista. Era filla de Marc Peraire Yglesias, natural d’Avià (Barcelona), de professió «empleado de consums» –sembla que havia estat veterinari i director de l’escorxador de Sant Martí de Provençals–, i de María Ricarte Moreno, natural de Lerín (Navarra), que constituïren una família de tradició republicana i lliurepensadora. Els noms que van posar a les filles mostren preferència per noms no catòlics, de la tradició clàssica o bé relacionats amb el feminisme i el lliure pensament. Els que consten al registre civil per a Júlia, la tercera de les filles, són els de Júnia i Victòria, tot i que sempre l'anomenaren Júlia; i el de les seves germanes, Emília Lluciana, Purificació, Salut Florinda Lícia i Flora Perpètua. La mort prematura del pare va fer que la mare i les noies haguessin de buscar-se la manera de guanyar-se la vida i ho van fer dedicant-se a la venda ambulant. Sembla que deixaren Sant Martí de Provençals per anar a viure primer a Ciutat Vella i més endavant a Sant Gervasi. Lluny de convencionalismes visqué també Júlia Peraire durant tota la vida, mostrant-se indiferent i deslligada dels prejudicis de l’època i de la societat burgesa de Barcelona, que sempre la va ignorar. Júlia Peraire voltava pels cafès de la Plaça de Catalunya de Barcelona, a la cantonada amb La Rambla, gairebé al davant del Cafè Continental, com a venedora de flors i bitlletaire de loteria. Quan es conegueren, a la terrasa de la Maison Dorée, la noia tenia disset anys i Ramon Casas, 39. Les primeres obres conegudes en què ella va fer de model per a Casas són dibuixos al carbonet. El dibuix per al cartell del Sabó Fluid Gorgot, de 1905, mostra el perfil dret de la jove, amb vestit de seda, mentre que el dibuix per a l’Àlbum de pintors catalans dedicat a SM el Rei Alfons XIII pels monàrquics de Barcelona, de 1906, mostra el seu perfil esquerre.
Júlia Peraire i Ricarte : persona, Barcelona : Entitat_Geopolítica, Ramon Casas : artista_o_autor, Marc Peraire Yglesias : persona, Avià : Entitat_Geopolítica, Sant Martí de Provençals : Entitat_Geopolítica, María Ricarte Moreno : persona, Lerín : Entitat_Geopolítica, Navarra : Entitat_Geopolítica, Júlia : persona, Júnia : persona, Victòria : persona, Emília Lluciana : persona, Purificació : persona, Salut Florinda Lícia : persona, Flora Perpètua : persona, Ciutat Vella : Entitat_Geopolítica, Sant Gervasi : Entitat_Geopolítica, Júlia Peraire : persona, Plaça de Catalunya : ubicació, La Rambla : ubicació, Cafè Continental : edifici, Maison Dorée : restaurant, Casas : artista_o_autor, Sabó Fluid Gorgot : producte, Alfons XIII : persona